stanford-oval/wikipedia huggingface dataset:
คิม ยอ-จ็อง

น้องสาวของผู้นำเกาหลีเหนือ คิม จ็อง-อึน
| คิม ยอ-จ็อง |
| --- | --- |
김여정
คิมในเดือนกุมภาพันธ์ ค.ศ. 2018

รองผู้อำนวยการทบวงแนวร่วม
อยู่ในวาระ
เริ่มดำรงตำแหน่ง  10 มกราคม ค.ศ. 2021
เลขาธิการ: คิม จ็อง-อึน
ผู้อำนวยการ: คิม ย็อง-ช็อล
รองผู้อำนวยการคนที่หนึ่งของทบวงแนวร่วม
ดำรงตำแหน่ง 31 ธันวาคม ค.ศ. 2019 – 10 มกราคม ค.ศ. 2021
เลขาธิการ: คิม จ็อง-อึน
ผู้อำนวยการ: คิม ย็อง-ช็อล
รองผู้อำนวยการคนที่หนึ่งของกรมโฆษณาชวนเชื่อและปลุกปั่น
ดำรงตำแหน่ง 29 พฤศจิกายน ค.ศ. 2014 – 31 ธันวาคม ค.ศ. 2019
เลขาธิการ: คิม จ็อง-อึน
ผู้อำนวยการ: คิม คี-นัม พัก ควัง-โฮ รี อิล-ฮวัน
ก่อนหน้า: รี แจ-อิล
 
ข้อมูลส่วนบุคคล
เกิด:  (1987-09-26) 26 กันยายน ค.ศ. 1987 (37 ปี) เปียงยาง ประเทศเกาหลีเหนือ
เชื้อชาติ: เกาหลีเหนือ
พรรคการเมือง: พรรคแรงงานเกาหลี
คู่สมรส: โช ซง (สมรส 2014)
บุตร: 2 คน (ถูกกล่าวหา)
บุพการี: คิม จ็อง-อิล (บิดา) โค ยง-ฮี (มารดา)
ความสัมพันธ์: ตระกูลคิม
ศิษย์เก่า: มหาวิทยาลัยการทหารคิม อิล-ซ็อง
ลายมือชื่อ: 

ชื่อเกาหลี
โชซ็อนกึล: 김여정
ฮันจา: 金與正
อาร์อาร์: Gim Yeojeong 
เอ็มอาร์: Kim Yŏjŏng 
 

คิม ยอ-จ็อง, มุน แจ-อิน ประธานาธิบดีเกาหลีใต้ และไมค์ เพนซ์ รองประธานาธิบดีสหรัฐ ในพิธีเปิดโอลิมปิกฤดูหนาว 2018
การพูดคุยภายในอาคารสันติภาพในเดือนเมษายน ค.ศ. 2018
คิม ยอ-จ็อง (เกาหลี: 김여정; เกิด 26 กันยายน ค.ศ. 1987) เป็นนักการเมืองชาวเกาหลีเหนือที่ดำรงตำแหน่งรองผู้อำนวยการทบวงแนวร่วมแห่งพรรคแรงงานเกาหลี (WPK) ตั้งแต่ ค.ศ. 2014 นอกจากนี้ เธอยังเป็นสมาชิกสำรองของโปลิตบูโรพรรคแรงงานเกาหลีใน ค.ศ. 2017 ถึง ค.ศ. 2019 และใน ค.ศ. 2020 ถึง ค.ศ. 2021
คิมเป็นลูกคนสุดท้องของผู้นำสูงสุดคนที่สองของเกาหลีเหนือ คิม จ็อง-อิล เธอเป็นน้องสาวของคิม จ็อง-อึน ผู้นำสูงสุดและเลขาธิการพรรคแรงงานเกาหลีคนปัจจุบัน รวมถึงเธอได้รับการพิจารณาจากนักวิจารณ์บางคนว่าเป็นผู้สืบทอดที่เป็นไปได้ แม้ว่าเธอจะถูกกีดกันจากโปลิตบูโรในต้น ค.ศ. 2021
ชีวิตในช่วงต้น

คิม ยอ-จ็อง เป็นลูกคนเล็กของอดีตผู้นำเกาหลีเหนือคิม จ็อง-อิล กับโค ยง-ฮี อนุภรรยา โดยกระทรวงการคลังสหรัฐการะบุวันเกิดของเธอเป็น 26 กันยายน ค.ศ. 1989 ในขณะที่แหล่งข่าวของเกาหลีใต้ระบุวันเกิดของเธอเป็น 26 กันยายน ค.ศ. 1987 เธอใช้ชีวิตวัยเด็กส่วนใหญ่อยู่ที่บ้านของแม่ในเปียงยาง และเติบโตมาพร้อมกับพี่ ๆ ของเธอ ระหว่าง ค.ศ. 1996 ถึงเดือนธันวาคม ค.ศ. 2000 คิมศึกษากับพี่ชายของเธอที่โรงเรียนรัฐบาลลีเบเฟ็ลด์-สไตน์เฮิลซ์ลี ในแบร์น ประเทศสวิตเซอร์แลนด์ ภายใต้นามสมมติ "พัก มี-ฮยัง" ในช่วงเวลานี้ เชื่อกันว่าเธอได้พัฒนาความสัมพันธ์ใกล้ชิดกับคิม จ็อง-อึน ซึ่งเป็นพี่ชายและผู้นำในอนาคตของเธอ หลังจากกลับไปเปียงยาง เธอได้สำเร็จการศึกษาด้านวิทยาการคอมพิวเตอร์ที่มหาวิทยาลัยคิมอิลซ็อง
ความนิยมบนอินเทอร์เน็ต

ในเดือนเมษายน ค.ศ. 2020 ข่าวลือเรื่องสุขภาพที่ไม่ดีของคิม จ็อง-อึน ทำให้คิม ยอ-จ็อง ได้รับความสนใจในฐานะผู้สืบทอดตำแหน่งผู้นำของรัฐบาลในเกาหลีเหนือ ในช่วงเวลานี้ เธอได้รับความสนใจอย่างมากในโซเชียลมีเดีย ครั้นในเดือนสิงหาคม เธอได้รับความสนใจเพิ่มขึ้นในโซเชียลมีเดีย เมื่อมีรายงานว่าคิม จ็อง-อึน อยู่ในอาการโคม่า
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ คิม ยอ-จ็อง
| ด ค กตระกูลคิมแห่งเกาหลีเหนือ |
| --- | --- |
 คิม อิล-ซ็อง (1912–1994)  คิม จ็อง-อิล (1941–2011)  คิม จ็อง-อึน (1984–) 
รุ่นที่ 1:  คิม ฮย็อง-จิก (บิดา คิม อิล-ซ็อง)  คัง พัน-ซ็อก (มารดา คิม อิล-ซ็อง) 
รุ่นที่ 2:  คิม จ็อง-ซุก (ภรรยาคนแรกของ คิม อิล-ซ็อง, มารดา คิม จ็อง-อิล)  คิม ย็อง-จู (น้องชาย คิม อิล-ซ็อง)  คิม ซ็อง-แอ (ภรรยาคนที่สองของ คิม อิล-ซ็อง) 
รุ่นที่ 3:  ฮง อิล-ช็อน (ภรรยาคนแรกของ คิม จ็อง-อิล, หย่า)  ซ็อง ฮเย-ริม (อนุภรรยาคนแรกของ คิม จ็อง-อิล)  คิม มัน-อิล (น้องชาย คิม จ็อง-อิล)  ชัง ซ็อง-แท็ก (พี่เขย คิม จ็อง-อิล)  คิม คยอง-ฮุย (น้องสาว คิม จ็อง-อิล)  คิม ย็อง-ซุก (ภรรยา คิม จ็อง-อิล)  โค ยง-ฮี (อนุภรรยาคนที่สองของ คิม จ็อง-อิล, มารดา คิม จ็อง-อึน)  คิม พย็อง-อิล (น้องชายต่างมารดา คิม จ็อง-อิล)  คิม อก (อนุภรรยาคนที่สามของ คิม จ็อง-อิล) 
รุ่นที่ 4:  คิม ยอ-จ็อง (น้องสาว คิม จ็อง-อึน)  คิม จ็อง-ช็อล (พี่ชาย คิม จ็อง-อึน)  คิม ซ็อล-ซง (พี่สาวต่างมารดา คิม จ็อง-อึน)  คิม จ็อง-นัม (พี่ชายต่างมารดา คิม จ็อง-อึน)  รี ซ็อล-จู (ภรรยา คิม จ็อง-อึน) 
รุ่นที่ 5:  คิม จู-เอ (บุตรสาว คิม จ็อง-อึน)  คิม ฮัน-ซ็อล (บุตรชาย คิม จ็อง-นัม) 
หมายเหตุ: เฉพาะบุคคลที่สำคัญ
อีซูซุ มิว-เอ็กซ์

| อีซูซุ มิว-เอ็กซ์ |
| --- | --- |

ภาพรวม
บริษัทผู้ผลิต: Isuzu
เริ่มผลิตเมื่อ: พ.ศ. 2556 - ปัจจุบัน
ตัวถังและช่วงล่าง
ประเภท: รถยนต์อเนกประสงค์สมรรถนะสูงขนาดกลาง (Mid-size SUV)
รูปแบบตัวถัง: SUV 5-ประตู
โครงสร้าง: เครื่องวางหน้า, ขับเคลื่อนล้อหลัง เครื่องวางหน้า, ขับเคลื่อนสี่ล้อ
รุ่นที่คล้ายกัน: อีซูซุ ดีแมคซ์
ระยะเหตุการณ์
รุ่นก่อนหน้า: อีซูซุ มิว-7 อีซูซุ แพนเทอร์ (อินโดนีเซีย)[ต้องการอ้างอิง]
อีซูซุ มิว-เอ็กซ์ (อังกฤษ: Isuzu MU-X) เป็นประเภทของรถยนต์อเนกประสงค์สมรรถนะสูงขนาดกลาง (Mid-size SUV) ของอีซูซุ ซึ่งเป็นการต่อยอดมาจาก อีซูซุ มิว-เซเว่น โดยเริ่มผลิตครั้งแรกเมื่อปี พ.ศ. 2556 โดยได้ใช้โครงสร้างเดียวกันกับ อีซูซุ ดีแมคซ์
รุ่นก่อนหน้า อีซูซุ มิว-7 (พ.ศ. 2547 - 2555)

Isuzu MU-7 (ก่อนปรับโฉม)
Isuzu MU-7 (หลังปรับโฉม)
ปี พ.ศ. 2547 “อีซูซุ มิว-7” (Isuzu MU-7) รถเอนกประสงค์ 7 ที่นั่ง ที่พัฒนาจากแพลทฟอร์มของรถปิกอัพออกสู่ตลาด
รุ่นที่ 1 (พ.ศ. 2556 - 2563)

| รุ่นที่ 1 (RF) |
| --- | --- |

ภาพรวม
เริ่มผลิตเมื่อ: พ.ศ. 2556 - 2563
แหล่งผลิต:   ไทย: สมุทรปราการ (อีซูซุมอเตอร์ ประเทศไทย)  อินเดีย: Sri City (Isuzu Motors India)  จีน: เจียงซี (Jiangxi Isuzu) 
ตัวถังและช่วงล่าง
รุ่นที่คล้ายกัน:   Isuzu D-Max (RT)  Chevrolet Colorado (RG)  Chevrolet Trailblazer 
ระบบส่งกำลัง
เครื่องยนต์: ดีเซล: 1.9 L RZ4E-TC I4 2.5 L 4JK1-TCX I4 3.0 L 4JJ1-TCX I4 เบนซิน: 2.0 L turbocharged Ford EcoBoost engine (เฉพาะจีน)
ระบบเกียร์: เกียร์ธรรมดา 5-สปีด เกียร์ธรรมดา 6-สปีด เกียร์อัตโนมัติ Aisin TB-50LS 5-สปีด เกียร์อัตโนมัติ Aisin AWE6B45 II 6-สปีด
มิติ
ระยะฐานล้อ: 2,845 mm (112.0 in)
ความยาว: 4,825 mm (190.0 in)
ความกว้าง: 1,860 mm (73.2 in)
ความสูง: 1,840 mm (72.4 in)
อีซูซุ มิว-เอ็กซ์ ได้เปิดตัวครั้งแรกในวันที่ 31 ตุลาคม 2556 และเริ่มจำหน่ายในวันที่ 6 พฤศจิกายน 2556 ที่ประเทศไทย โดยรุ่นนี้ แม้จะใช้โครงสร้างเดียวกันกับอีซูซุ ดีแมคซ์ แต่ได้รับความร่วมมือกับ ซึ่งเป็นผู้ผลิตรถ ทำให้โครงสร้างบางส่วน ได้มาจากรถ เทรลเบลเซอร์ ในรุ่นที่ 2 ที่เปิดตัวก่อนหน้านี้อีกด้วย
รุ่นที่ 1 (พ.ศ. 2556 - 2563) > เครื่องยนต์

Isuzu MU-X ในรหัส RF10 , RF20 มีเครื่องยนต์ 3 รุ่น คือ
เครื่องยนต์ 4JK1-TCX ขนาด 2,499 ซีซี (2.5 Ddi VGS) พร้อมเทอร์โบแปรผัน VGS และอินเตอร์คูลเลอร์ มีพละกำลังสูงสุด 136 แรงม้า ที่ 3,600 รอบ/นาที แรงบิดสูงสุดที่ 320 นิวตัน-เมตร ที่ 1,800 - 2,800 รอบ/นาที รองรับมาตรฐานไอเสีย EURO 6 มาพร้อมเกียร์ธรรมดา 5 สปีด และเกียร์อัตโนมัติ 5 สปีด (วางจำหน่ายในรุ่นปี 2556 - 2558)
เครื่องยนต์ RZ4E-TC ขนาด 1,898 ซีซี (1.9 Ddi Blue Power) พร้อมเทอร์โบแปรผัน VGS และอินเตอร์คูลเลอร์ มีพละกำลังสูงสุด 150 แรงม้า ที่ 3,600 รอบ/นาที แรงบิดสูงสุดที่ 350 นิวตัน-เมตร ที่ 1,800 - 2,600 รอบ/นาที รองรับมาตรฐาน(UN) EURO 6 มาพร้อมเกียร์ธรรมดา 6 สปีด และเกียร์อัตโนมัติ 6 สปีด (วางจำหน่ายในรุ่นปี 2559 เป็นต้นไป แทนที่เครื่องยนต์ 2.5 ลิตร)
เครื่องยนต์ 4JJ1-TC ขนาด 2,999 ซีซี (3.0 Ddi VGS / Ddi VGS Blue Power) พร้อมเทอร์โบแปรผัน VGS และอินเตอร์คูลเลอร์ มีพละกำลังสูงสุด 177 แรงม้า ที่ 3,600 รอบ/นาที แรงบิดสูงสุดที่ 380 นิวตัน-เมตร ที่ 1,800 - 2,800 รอบ/นาที รองรับมาตรฐานไอเสีย EURO 4 มาพร้อมเกียร์ธรรมดา 5 สปีด , เกียร์อัตโนมัติ 5 สปีด (ในรุ่นปี 2556 - 2558) และเกียร์อัตโนมัติ 6 สปีด (ในรุ่นปี 2559 ขึ้นไป)
รุ่นที่ 1 (พ.ศ. 2556 - 2563) > รุ่นที่วางจำหน่ายในประเทศไทย

ในรุ่นที่วางจำหน่ายในประเทศไทย จะมีทั้งหมด 7 รุ่นย่อย โดยมีรุ่นและราคาเปิดตัวดังนี้
รุ่น 2.5 4×2 CD AT ซึ่งเป็นตัวเริ่มต้น ราคา 1,044,000 บาท
รุ่น 2.5 4×2 DVD AT ราคา 1,204,000 บาท
รุ่น 2.5 4×2 DVD Navi MT ราคา 1,219,000 บาท
รุ่น 2.5 4×2 DVD Navi AT ราคา 1,269,000 บาท
รุ่น 3.0 4×2 DVD Navi AT ราคา 1,319,000 บาท
รุ่น 3.0 4×4 DVD Navi AT ราคา 1,419,000 บาท
หลังจากนั้น ในวันที่ 25 มีนาคม 2559 ได้ทำการปรับโฉมใหม่ และทั้งนี้ ในรุ่นเครื่องยนต์ 2.5 ลิตร ได้ถูกเปลี่ยนเป็นเครื่องยนต์ 1.9 ลิตรใหม่ และยังเปลี่ยนเกียร์อัตโนมัติใหม่ เป็น 6 สปีด จากนั้น ก็ได้ออกมาในรุ่นพิเศษในแต่ละปี โดยเริ่มจากรุ่น The ICONIC ที่เปิดตัวในปี 2561 , The Onyx ในปี 2562 และ The New Onyx ในปี 2563
รุ่นที่ 2 (พ.ศ. 2563 - ปัจจุบัน)

| รุ่นที่ 2 (RJ) |
| --- | --- |

ภาพรวม
เริ่มผลิตเมื่อ: พ.ศ. 2563 - ปัจจุบัน
แหล่งผลิต:   ไทย: สมุทรปราการ (อีซูซุมอเตอร์ ประเทศไทย)  จีน: เจียงซี (Jiangxi Isuzu) 
ผู้ออกแบบ: Hiroshi Sasajima, Tomonobu Nishikawa, Yukinari Kato, Motoyoshi Tono, Shigeya Takahashi, Kunio Yoshida, and Serizawa
ตัวถังและช่วงล่าง
แพลตฟอร์ม: Isuzu Symmetric Mobility Platform
รุ่นที่คล้ายกัน:   Isuzu D-Max (รุ่นที่ 3)  Mazda BT-50 (TF) 
ระบบส่งกำลัง
เครื่องยนต์: ดีเซล: 1.9 L RZ4E-TC GEN2 I4-T 2.2 L RZ4F-TC I4 (พ.ศ. 2567–ปัจจุบัน) 3.0 L 4JJ3-TCX I4-T
ระบบเกียร์: เกียร์ธรรมดา Aisin AE6 6-สปีด (ยกเว้นในประเทศไทย) เกียร์อัตโนมัติ Aisin AWE6B45 II Rev-Tronic 6-สปีด เกียร์อัตโนมัติ Aisin LB500 Rev-Tronic 8-สปีด (พ.ศ. 2567–ปัจจุบัน)
มิติ
ระยะฐานล้อ: 2,855 mm (112.4 in)
ความยาว: 4,850 mm (190.9 in)
ความกว้าง: 1,870 mm (73.6 in)
ความสูง: 1,875 mm (73.8 in)
น้ำหนัก: 1,820–1,955 kg (4,012–4,310 lb)
Rear
Interior
ในรุ่นที่ 2 ของอีซูซุ มิว-เอ็กซ์ ได้เปิดตัวครั้งแรกในวันที่ 28 ตุลาคม 2563 ที่ รอยัล พารากอน ฮอลล์ ประเทศไทย โดยรุ่นนี้ ยังใช้โครงสร้างเดียวกัน กับอีซูซุ ดีแมคซ์ ในรุ่นที่ 3 ด้วยแนวคิด ISUZU Symmetric Mobility
รุ่นที่ 2 (พ.ศ. 2563 - ปัจจุบัน) > เครื่องยนต์

Isuzu MU-X ในรุ่นใหม่ปี 2563 มีเครื่องยนต์ 3 รุ่น คือ
เครื่องยนต์ RZ4E-TC (1.9 Ddi Blue Power GEN 2) ขนาด 1,898 ซีซี พร้อมเทอร์โบแปรผัน VGS และอินเตอร์คูลเลอร์ มีพละกำลังสูงสุด 150 แรงม้า ที่ 3,600 รอบ/นาที แรงบิดสูงสุดที่ 350 นิวตัน-เมตร ที่ 1,800 - 2,600 รอบ/นาที รองรับมาตรฐานไอเสีย EURO 4 และ EURO 5 มาพร้อมเกียร์อัตโนมัติ 6 สปีด โดยจะสิ้นสุดทำตลาดในเดือนพฤศจิกายน 2567 เนื่องจากใช้เครื่องยนต์ 2.2 Ddi MAX FORCE ทำตลาดแทน
เครื่องยนต์ RZ4F-TC (2.2 Ddi MAX FORCE) ขนาด 2,164 ซีซี พร้อมเทอร์โบแปรผันแบบไฟฟ้า Electronic VGS และอินเตอร์คูลเลอร์ มีพละกำลังสูงสุด 163 แรงม้า ที่ 3,600 รอบ/นาที แรงบิดสูงสุดที่ 400 นิวตัน-เมตร ที่ 1,600 - 2,600 รอบ/นาที รองรับมาตรฐานไอเสีย EURO 5 มาพร้อมเกียร์อัตโนมัติ 8 สปีด โดยเริ่มทำตลาดในเดือนพฤศจิกายน 2567
เครื่องยนต์ 4JJ3-TCX (3.0 Ddi VGS Blue Power) ขนาด 2,999 ซีซี พร้อมเทอร์โบแปรผันแบบไฟฟ้า Electronic VGS และอินเตอร์คูลเลอร์ มีพละกำลังสูงสุด 190 แรงม้า ที่ 3,600 รอบ/นาที แรงบิดสูงสุดที่ 450 นิวตัน-เมตร ที่ 1,600 - 2,600 รอบ/นาที รองรับมาตรฐานไอเสีย EURO 4 และ EURO 5 มาพร้อมเกียร์อัตโนมัติ 6 สปีด
รุ่นที่ 2 (พ.ศ. 2563 - ปัจจุบัน) > รุ่นแรก ก่อนปรับโฉม > รุ่นที่วางจำหน่ายในประเทศไทย

ในรุ่นที่วางจำหน่ายในประเทศไทย จะมีทั้งหมด 4 เกรด โดยมีรุ่นดังนี้
รุ่น ACTIVE เป็นรุ่นเริ่มต้น โดยได้ล้ออัลลอย ขนาด 17 นิ้ว , ไฟหน้า Projector Lens และไฟ Daytime Running Lights แบบ LED , เครื่องเสียง วิทยุ AM / FM / Bluetooth พร้อม CD 1 จุด , ไฟท้าย LED พร้อมไฟหรี่ Winglet Signature LED และกุญแจรีโมท แบบ Integrated Key
รุ่น LUXURY จะได้เพิ่มเติมคือ ล้ออัลลอย ขนาด 18 นิ้ว , มาตรวัดเรืองแสง แบบ Super Vision พร้อมจอ TFT 4.3 นิ้ว , หน้าจอเครื่องเสียงขนาด 7 นิ้ว , ช่อง USB 2 ตำแหน่ง , มือจับภายในรถ 8 ตำแหน่ง , กุญแจรีโมทชนิดฝังชิพ (Immobilizer) , ระบบ Cruise Control และเบาะนั่งคนขับ ปรับด้วยไฟฟ้า 8 ทิศทาง
รุ่น ELEGANCE จะได้เพิ่มเติมคือ ระบบกุญแจ Smart Keyless Entry พร้อม Push Start Button , ช่องชาร์จไฟบ้าน AC 220V , หน้าจอเครื่องเสียงขนาด 9 นิ้ว , เครื่องเล่น DVD 1 แผ่น , ลำโพง 8 ตำแหน่ง , ระบบปิด-เปิดท้ายรถด้วยไฟฟ้า พร้อมระบบป้องกันหนีบฝาท้าย , เซนเซอร์กะระยะด้านหน้า 4 ตำแหน่ง และด้านหลัง 4 ตำแหน่ง , ระบบ Blind Spot Monitor พร้อม Rear Cross Traffic Alert และถุงลมนิรภัย 6 ตำแหน่ง
รุ่น ULTIMATE เป็นรุ่นท็อปสุดในรุ่นจะได้ ล้ออัลลอย ขนาด 20 นิ้ว , กระจังบังลมหน้า IR Cut , ไฟผู้โดยสารตอนหน้าแบบ Dome Light , ระบบเปิด-ปิดไฟหน้า แบบอัตโนมัติ , ระบบสตาร์ทรถด้วยรีโมท Engine Remote Start , ระบบช่วยเหลือผู้ขับขี่ ADAS พร้อมเรดาร์ 2 จุด
ในรุ่น LUXURY จะมีเกียร์ธรรมดาเป็นรุ่นต่างหาก และรุ่น ULTIMATE จะมีเครื่องยนต์ 3.0 ลิตร และระบบขับเคลื่อน 4 ล้อเป็นรุ่นย่อยเพิ่มเติม
รุ่นที่ 2 (พ.ศ. 2563 - ปัจจุบัน) > รุ่นแรก ก่อนปรับโฉม > รุ่นย่อยและเกรดเพิ่มเติมในรุ่นปี 2022

ในวันที่ 8 ตุลาคม พ.ศ. 2564 ที่ผ่านมา Isuzu MU-X ได้ออกรุ่นย่อยใหม่ 3.0 ELEGANCE AT เป็นรุ่นล่างลงมาจากรุ่น 3.0 ULTIMATE AT ในเครื่องยนต์ 3.0 ลิตร และเพิ่ม 2 ออพชั่นใหม่คือ
ระบบเตือนเมื่อเข้าศูนย์บริการ Service Assist ทุกรุ่น
ระบบช่วยเบรกฉุกเฉินอัตโนมัติเมื่อมีรถสวนทางขณะเลี้ยวขวา Turn Assist with AEB ในรุ่น ULTIMATE
อีกทั้ง ยังได้ทำการยุติการจำหน่ายในรุ่น 1.9 LUXURY MT 2WD และปรับราคาเพิ่มขึ้น 10,000 บาท ในรุ่น ACTIVE , LUXURY , ELEGANCE และ 20,000 บาท ในรุ่น ULTIMATE
รุ่นที่ 2 (พ.ศ. 2563 - ปัจจุบัน) > รุ่นแรก ก่อนปรับโฉม > รุ่นย่อยและเกรดเพิ่มเติมในรุ่นปี 2023

ในวันที่ 4 ตุลาคม พ.ศ. 2565 ได้เพิ่มออพชั่น ระบบปิด-เปิดท้ายรถด้วยไฟฟ้า พร้อมระบบป้องกันหนีบฝาท้าย แบบ Smart Tailgate พร้อมเซ็นเซอร์ Kick Stand ในรุ่น ELEGANCE ขึ้นไป และได้ติดตั้งเครื่องเสียงใหม่ เป็นหน้าจอเครื่องเสียงขนาด 7 นิ้ว ในรุ่น ACTIVE และ หน้าจอเครื่องเสียงขนาด 9 นิ้ว ในรุ่น ELEGANCE ขึ้นไป
อุปกรณ์ที่แตกต่างจากเดิม
เปลี่ยน กระจังหน้า ดีไซน์ใหม่ Black Chrome พร้อมด้วยชุดแต่งรอบคันสี Magnetite Gray และ ไฟท้าย LED ดีไซน์ใหม่ Winglet Signature โคมสีรมดำ
ล้ออัลลอย ขนาด 17 นิ้ว ดีไซน์ใหม่ Aeroscrew (รุ่น Active)
ล้ออัลลอย ขนาด 18 นิ้ว ดีไซน์ใหม่ Dynamic Design สี Magnetite Gray (รุ่น Elegant)
ล้ออัลลอย ขนาด 20 นิ้ว ดีไซน์ใหม่ Dynamic Rotor Blade สี Magnetite Gray ปัดเงา (รุ่น Ultimate)
เปลี่ยน สีเบาะนั่งแบบลดการสะสมความร้อน Cool Max สี Macchiato Brown น้ำตาลเทา สลับ น้ำตาลเข้ม และ วัสดุตกแต่งภายในห้องโดยสาร สีดำเงา Piano Black / Chrome
เปลี่ยน การตกแต่งภายในเป็นโทนสี Macchiato Brown (ยกเว้นรุ่น Active)
สีตัวถังภายนอกมาใหม่ สีน้ำเงิน Glacier Blue Mica มาแทน น้ำตาล Marrakesh Brown
เพิ่มฝาท้ายเปิด-ปิดด้วยระบบไฟฟ้า ทำงานร่วมกับระบบ Step Sensor
ปรับอุปกรณ์ รุ่น 1.9 Active 6AT 2WD
เพิ่ม หน้าจอเครื่องเสียง Touchscreen ขนาด 7 นิ้ว, กล้องมองภาพขณะถอยจอด และ สวิตซ์ควบคุมเครื่องเสียงบนพวงมาลัย
อีกทั้ง ยังได้ทำการยุติการจำหน่ายในรุ่น 1.9 LUXURY และปรับราคาเพิ่มขึ้น 35,000 บาท ในรุ่น ACTIVE , 20,000 บาท ในรุ่น ELEGANCE และ 40,000 บาท ในรุ่น ULTIMATE
รุ่นที่ 2 (พ.ศ. 2563 - ปัจจุบัน) > รุ่นแรก ก่อนปรับโฉม > รุ่นปี 2024 กับมาตรฐานการปล่อยไอเสียตามมาตรฐาน EURO 5

จากการที่ประเทศไทย ได้บังคับให้ผู้ผลิตพาหนะที่ใช้เครื่องยนต์ดีเซล ให้ผ่านมาตรฐาน EURO 5 ตั้งแต่ 1 มกราคม 2567 ที่ผ่านมา หลังจากบังคับใช้มาตรฐาน EURO 4 มาตั้งแต่ปี 2555
อีซูซุ จึงต้องปรับปรุงเครื่องยนต์ดีเซล ให้ผ่านข้อกำหนดมาตรฐานไอเสีย Euro 5 โดยได้เพิ่มระบบกรองเขม่าไอเสีย หรือ Diesel Particulate Filter เข้าไป โดยไม่ต้องเพิ่ม AdBlue ซึ่งส่งผลให้ต้นทุนการผลิตสูงขึ้น ทางตรีเพชรอีซูซุเซลล์ จึงประกาศปรับราคารถเพิ่มขึ้นโดยมีผลตั้งแต่ วันที่ 1 เมษายน 2567 เป็นต้นไปโดย
รถอีซูซุเครื่องยนต์ 1.9 ดีดีไอ บลูเพาเวอร์ ยูโร 5 ราคาเพิ่มขึ้น 15,000 บาท
รถอีซูซุเครื่องยนต์ 3.0 ดีดีไอ บลูเพาเวอร์ ยูโร 5 ราคาเพิ่มขึ้น 20,000 บาท
| รุ่น | เครื่องยนต์ | เกียร์ | ระบบขับเคลื่อน | ราคาเปิดตัว | ราคารุ่นปี 2021 | ราคารุ่นปี 2023 | ราคารุ่นปี 2024 (EURO 5) |
| --- | --- | --- | --- | --- | --- | --- | --- |
| 1.9 ACTIVE AT | 1.9 ลิตร RZ4E-TC | เกียร์อัตโนมัติ 6 จังหวะ | ล้อหลัง (RWD) | 1,109,000 บาท | 1,119,000 บาท | 1,154,000 บาท | 1,189,000 บาท |
| 1.9 LUXURY MT | 1.9 ลิตร RZ4E-TC | เกียร์ธรรมดา 6 จังหวะ | ล้อหลัง (RWD) | 1,254,000 บาท | ยุติจำหน่าย | ยุติจำหน่าย | ยุติจำหน่าย |
| 1.9 LUXURY AT | 1.9 ลิตร RZ4E-TC | เกียร์อัตโนมัติ 6 จังหวะ | ล้อหลัง (RWD) | 1,304,000 บาท | 1,319,000 บาท | ยุติจำหน่าย | ยุติจำหน่าย |
| 1.9 ELEGANCE AT | 1.9 ลิตร RZ4E-TC | เกียร์อัตโนมัติ 6 จังหวะ | ล้อหลัง (RWD) | 1,349,000 บาท | 1,359,000 บาท | 1,379,000 บาท | 1,414,000 บาท |
| 1.9 ULTIMATE AT | 1.9 ลิตร RZ4E-TC | เกียร์อัตโนมัติ 6 จังหวะ | ล้อหลัง (RWD) | 1,434,000 บาท | 1,454,000 บาท | 1,494,000 บาท | 1,529,000 บาท |
| 3.0 ELEGANCE AT | 3.0 ลิตร 4JJ3-TCX | เกียร์อัตโนมัติ 6 จังหวะ | ล้อหลัง (RWD) | ไม่มีจำหน่ายในช่วงเปิดตัว | 1,404,000 บาท | 1,424,000 บาท | 1,464,000 บาท |
| 3.0 ULTIMATE AT | 3.0 ลิตร 4JJ3-TCX | เกียร์อัตโนมัติ 6 จังหวะ | ล้อหลัง (RWD) | 1,479,000 บาท | 1,499,000 บาท | 1,539,000 บาท | 1,579,000 บาท |
| 3.0 ULTIMATE AT 4WD | 3.0 ลิตร 4JJ3-TCX | เกียร์อัตโนมัติ 6 จังหวะ | สี่ล้อ (4WD) | 1,579,000 บาท | 1,599,000 บาท | 1,639,000 บาท | 1,679,000 บาท |
รุ่นที่ 2 (พ.ศ. 2563 - ปัจจุบัน) > ปรับโฉม > รุ่นปี 2024 (The Next Peak)

เปิดตัวในวันที่ 12 มิถุนายน พ.ศ. 2567 ซึ่งเป็นการปรับโฉมครั้งแรก โดยได้เพิ่มรุ่นย่อย RS เข้ามา และยกเลิกในรุ่น 3.0 ULTIMATE AT 4WD เป็นการเน้นการออกแบบตัวถังใหม่ พร้อมสีใหม่ สีเทานม Eiger Gray opaque โดยด้านหน้าออกแบบกันชนหน้าแบบ Fighter Jet พร้อมช่องรีดอากาศ Air Curtain เดียวกันกับ อีซูซุ ดี-แม็กซ์ , ออกแบบหน้าปัดใหม่ เป็นหน้าจอขนาด 7 นิ้ว , เปลี่ยนหน้าจอเครื่องเสียงใหม่ สูงสุดขนาด 9 นิ้วพร้อมรองรับ Android Auto และ Apple CarPlay แบบไร้สาย , พวงมาลัยไฟฟ้า และกล้อง 360 องศา
พร้อมทั้งนี้ ยังปรับปรุงระบบ ADAS โดยเพิ่มความปลอดภัยเพิ่มอีก 5 อย่างดังนี้
ระบบช่วยควบคุมรถให้อยู่ในเลน LKAS (Lane Keep Assist System)
ระบบช่วยควบคุมทิศทางของรถตามรถคันหน้า TJA (Traffic Jam Assist)
ระบบช่วยควบคุมรถให้อยู่ในเลนในสถานการณ์ฉุกเฉิน ELK (Emergency Lane Keeping)
ระบบแจ้งเตือนเมื่อรถออกนอกเลนพร้อม LDW (Lane Departure Warning) พร้อมระบบดึงพวงมาลัยกลับ LDP (Lane Departure Prevention)
ระบบช่วยเตือนขณะถอย RCTA (Rear Cross Traffic Alert) พร้อมระบบช่วยเบรกฉุกเฉินอัตโนมัติ RCTB (Rear Cross Traffic Brake)
รุ่นปรับโฉม 2024 (3.0 Ultimate)
รุ่นที่ 2 (พ.ศ. 2563 - ปัจจุบัน) > ปรับโฉม > เปลี่ยนเครื่องยนต์จาก Isuzu 1.9 Ddi Blue Power เป็น Isuzu 2.2 Ddi MAXFORCE

ในวันที่ 20 พฤศจิกายน พ.ศ. 2567 อีซูซุส่งเครื่องยนต์ดีเซล 2.2 Ddi MAXFORCE พร้อมเกียร์อัตโนมัติ 8 สปีด แบบ REV TRONIC มาแทนเครื่องยนต์ 1.9 Ddi Blue Power โดยไม่ได้มีการเพิ่มออปชั่นตัวรถแต่อย่างใด
| รุ่น | เครื่องยนต์ | เกียร์ | ระบบขับเคลื่อน | ราคาเปิดตัว | ราคาปัจจุบัน |
| --- | --- | --- | --- | --- | --- |
| 1.9 ACTIVE AT | 1.9 ลิตร RZ4E-TC | เกียร์อัตโนมัติ 6 จังหวะ | ล้อหลัง (RWD) | 1,184,000 บาท | จำหน่ายจนกว่าหมดสต็อก |
| 1.9 ELEGANCE AT | 1.9 ลิตร RZ4E-TC | เกียร์อัตโนมัติ 6 จังหวะ | ล้อหลัง (RWD) | 1,419,000 บาท | จำหน่ายจนกว่าหมดสต็อก |
| 1.9 ULTIMATE AT | 1.9 ลิตร RZ4E-TC | เกียร์อัตโนมัติ 6 จังหวะ | ล้อหลัง (RWD) | 1,544,000 บาท | จำหน่ายจนกว่าหมดสต็อก |
| 2.2 ACTIVE AT | 2.2 ลิตร RZ4F-TC | เกียร์อัตโนมัติ 8 จังหวะ | ล้อหลัง (RWD) | ไม่มีจำหน่ายในช่วงเปิดตัว | 1,194,000 บาท |
| 2.2 ELEGANCE AT | 2.2 ลิตร RZ4F-TC | เกียร์อัตโนมัติ 8 จังหวะ | ล้อหลัง (RWD) | ไม่มีจำหน่ายในช่วงเปิดตัว | 1,429,000 บาท |
| 2.2 ULTIMATE AT | 2.2 ลิตร RZ4F-TC | เกียร์อัตโนมัติ 8 จังหวะ | ล้อหลัง (RWD) | ไม่มีจำหน่ายในช่วงเปิดตัว | 1,554,000 บาท |
| 2.2 RS AT | 2.2 ลิตร RZ4F-TC | เกียร์อัตโนมัติ 8 จังหวะ | ล้อหลัง (RWD) | ไม่มีจำหน่ายในช่วงเปิดตัว | 1,624,000 บาท |
|  |  |  | ล้อหลัง (RWD) |  |  |
| 3.0 ELEGANCE AT | 3.0 ลิตร 4JJ3-TCX | เกียร์อัตโนมัติ 6 จังหวะ | ล้อหลัง (RWD) | 1,464,000 บาท | 1,464,000 บาท |
| 3.0 ULTIMATE AT | 3.0 ลิตร 4JJ3-TCX | เกียร์อัตโนมัติ 6 จังหวะ | ล้อหลัง (RWD) | 1,589,000 บาท | 1,589,000 บาท |
| 3.0 RS AT | 3.0 ลิตร 4JJ3-TCX | เกียร์อัตโนมัติ 6 จังหวะ | 1,659,000 บาท | 1,659,000 บาท |  |
| 3.0 RS AT 4WD | 3.0 ลิตร 4JJ3-TCX | เกียร์อัตโนมัติ 6 จังหวะ | สี่ล้อ (4WD) | 1,759,000 บาท | 1,759,000 บาท |
Rear view (pre-facelift)
วันเยาวชน (จีน)

กลุ่มนักศึกษาจาก มหาวิทยาลัยครูปักกิ่ง ที่ถูกควบคุมตัวโดยรัฐบาลในช่วง ขบวนการ 4 พฤษภาคม
วันเยาวชน (จีน: 五四青年节) เป็นวันหยุดที่จัดขึ้นทุกปีในวันที่ 4 พฤษภาคม ใน สาธารณรัฐประชาชนจีน เพื่อเป็นเกียรติแก่เยาวชนที่มีอายุ 14 ปีขึ้นไป  วันดังกล่าวถูกกำหนดขึ้นเพื่อรำลึกถึงเหตุการณ์ ขบวนการ 4 พฤษภาคม ในปี 1919
ที่มา

บทความหลัก: ขบวนการ 4 พฤษภาคม
เมื่อวันที่ 4 พฤษภาคม ค.ศ. 1920 มีการเฉลิมฉลองครบรอบปีแรกของเหตุการณ์ ขบวนการ 4 พฤษภาคม ทั่วประเทศจีน บุคคลสำคัญเช่น เหลียงฉีเชา และ ไช่หยวนเพ่ย ได้ตีพิมพ์บทความเพื่อสนับสนุนการประท้วงของนักศึกษา ในช่วงทศวรรษที่ 1920 ท่ามกลางความขัดแย้งระหว่าง รัฐบาลกว่างโจว และ รัฐบาลเป่ยหยาง ทางรัฐบาลเป่ยหยางได้สั่งห้ามการชุมนุมและการเดินขบวนรำลึกใน ปักกิ่ง และ เทียนจิน ทำให้การรำลึกถึงเหตุการณ์ย้ายศูนย์กลางไปยัง หนานจิง และ เซี่ยงไฮ้ ในปี ค.ศ. 1923 สมาคมนักศึกษาระดับประเทศได้แจ้งไปยังสมาคมนักศึกษาท้องถิ่นว่าแต่ละแห่งต้องจัดงานรำลึกทุกปี
การเกิดเหตุการณ์ May Ninth National Humiliation [zh] (五九國恥) และ May Third incident ในช่วงต้นเดือนพฤษภาคม ส่งผลให้เริ่มมีการจัดงานรำลึกในเชิงต่อต้านญี่ปุ่นมากขึ้น เมื่อความขัดแย้งระหว่างจีนและญี่ปุ่นทวีความรุนแรง วันครบรอบ 4 พฤษภาคมจึงกลายเป็นสัญลักษณ์ของการต่อต้านญี่ปุ่น ในปี ค.ศ. 1933 (หนึ่งปีหลัง เหตุการณ์มุกเดน) การชุมนุมครั้งหนึ่งได้ประกาศให้วันที่ 4 พฤษภาคมเป็น "วันรำลึกการเคลื่อนไหวเพื่อฟื้นฟูวัฒนธรรมจีน"
ในปี ค.ศ. 1939 เพื่อต้อนรับวาระครบรอบ 20 ปีของเหตุการณ์ขบวนการ 4 พฤษภาคม สมาคมช่วยเหลือเยาวชนในเขตชายแดนส่าน-กาน-หนิงได้กำหนดให้วันที่ 4 พฤษภาคมเป็น วันเยาวชนจีน เหมา เจ๋อตง เขียนบทความยกย่องขบวนการ 4 พฤษภาคม และรัฐบาล สาธารณรัฐจีน ได้ประกาศให้วันที่ 4 พฤษภาคมเป็นวันเยาวชนอย่างเป็นทางการ
ในวันที่ 4 พฤษภาคม ค.ศ. 1939 ทั้ง พรรคก๊กมินตั๋ง และพรรคคอมมิวนิสต์จีนต่างจัดกิจกรรมฉลองวันเยาวชนร่วมกันเป็นครั้งแรก อย่างไรก็ตาม ในช่วง ค.ศ. 1940 หรือ 1943 รัฐบาลก๊กมินตั๋งได้ย้ายวันเยาวชนไปเป็นวันที่ 29 มีนาคม เพื่อรำลึกถึงเหตุการณ์ การจลาจลเนินดอกไม้เหลือง
ในปี ค.ศ. 1949 สภาการบริหารGovernment Administration Council [zh]ของ สาธารณรัฐประชาชนจีน ได้ประกาศวันที่ 4 พฤษภาคมเป็น วันเยาวชนแห่งชาติจีน โดยกำหนดให้คนที่มีอายุ 14–28 ปี สามารถหยุดงานได้ครึ่งวัน
ใน ไต้หวัน วันที่ 4 พฤษภาคมยังคงมีการเฉลิมฉลองในฐานะ วันวรรณกรรม
การเฉลิมฉลอง

ที่มหาวิทยาลัย ปักกิ่ง ซึ่งเป็นหนึ่งในสถาบันที่มีบทบาทสำคัญใน ขบวนการ 4 พฤษภาคม วันเยาวชนจะมีการเฉลิมฉลองด้วยการกล่าวสุนทรพจน์ การแข่งขันร้องเพลง และกิจกรรมอื่น ๆ
ในปี พ.ศ. 2537 คณะกรรมการกลางของพรรคคอมมิวนิสต์จีนได้กำหนดให้วันเยาวชนเป็นหนึ่งในหลาย ๆ วันสำคัญที่รัฐบาลท้องถิ่นสามารถใช้จัดกิจกรรม การศึกษาปลูกฝังความรักชาติ
หลังจากการ ส่งมอบฮ่องกง และ มาเก๊า ให้กับจีน วันเยาวชน 4 พฤษภาคมไม่ได้ถูกกำหนดให้เป็นวันหยุดราชการในเขตบริหารพิเศษเหล่านี้ อย่างไรก็ตาม มีการเฉลิมฉลองผ่านกิจกรรมที่จัดโดยหน่วยงานรัฐบาลและองค์กรต่าง ๆ ตัวอย่างเช่น การพิธีชักธงชาติที่ จัตุรัสโกลเด้นโบฮิเนีย ในฮ่องกง
ดูเพิ่ม

วันวรรณกรรม
วันเยาวชน (วันเฉลิมฉลองในประเทศอื่น)
ธงไชย รัฐไชย

| ข้อมูลส่วนตัว |
| --- | --- | --- | --- |
ชื่อเต็ม:  ธงไชย รัฐไชย
วันเกิด:  31 ตุลาคม พ.ศ. 2525 (42 ปี)
สถานที่เกิด:   จังหวัดร้อยเอ็ด, ประเทศไทย
ส่วนสูง:  1.71 m (5 ft 7 1⁄2 in)
ตำแหน่ง:  กองหน้า
ข้อมูลสโมสร
สโมสรปัจจุบัน:  ร้อยเอ็ด พีบี ยูไนเต็ด
หมายเลข:  10
สโมสรอาชีพ*
| ปี |  ทีม |  ลงเล่น |  (ประตู) |
| 2550 |  สุพรรณบุรี เอฟซี |   |   |
| 2551 |  ยาสูบ ศุลกากร |   |   |
| 2552 |  สุพรรณบุรี เอฟซี |   |   |
| 2553 |  ศรีราชา เอฟซี |   |   |
| 2554–2557 |  ร้อยเอ็ด ยูไนเต็ด |   |   |
| 2558-2560(เลค1) |  อุบล ยูเอ็มที ยูไนเต็ด |   |   |
| 2560(เลค2) |  ระยอง |   |   |
| 2564–2565 |  ศรีสะเกษ ยูไนเต็ด |   |   |
| 2565– |  ร้อยเอ็ด พีบี ยูไนเต็ด |   |   |
จัดการทีม
2020:  ร้อยเอ็ด พีบี ยูไนเต็ด
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
ธงไชย รัฐไชย เป็นอดีตนักฟุตบอลชาวร้อยเอ็ด
ธงไชยจบการศึกษาระดับปริญญาตรี จากมหาวิทยาลัยศรีนคริทรวิโรฒ วิทยาเขตพลศึกษามหาสารคาม
โดยเข้าร่วมการคัดเลือกกีฬาฟุตบอลทุกรายการ และทำให้เป็นที่รู้จักจากการแข่งขันฟุตบอลโค้กคัพ  
ต่อจากนั้นก็เข้าสังกัดสโมสรฟุตบอลธำรงไทยสโมสร สโมสรฟุตบอลสุพรรณบุรี  และสโมสรฟุตบอลโอสถสภาตามลำดับ  
และเป็นที่รู้จักมากขึ้นก็ช่วงที่สังกัดสโมสรสุพรรณบุรี ในฟุตบอลไทยแลนด์พรีเมียร์ลีก 2549 
ซึ่งเขาได้รับรางวัล ดังนี้
นักเตะยอดเยี่ยมประจำเดือนมีนาคม  2549
อันดับ 2 ผู้ทำประตูสูงสุดของฤดูกาล (9 ประตู)
ต่อมาเขาได้ย้ายมาเล่นสโมสรพนักงานยาสูบและได้ย้ายมาเล่นที่สุพรรณบุรีอีกครั้งพอจบซีซั่นแรกเลยย้ายมาอยู่สโมสรศรีราชาเอฟซี 
ได้ย้ายเข้าสังกัดบ้านเกิดสโมสรฟุตบอลร้อยเอ็ด ยูไนเต็ดตั้งแต่ฤดูกาล 2011-2014
เข้าร่วมทัพสังกัดสโมสรอุบล ยูเอ็มที ยูไนเต็ด ตั้งแต่ฤดูกาล 2015-2017(เลค1) และเข้าร่วมสังกัดสโมสรระยองเอฟซี 2017(เลค2)
ในฟุตบอลชิงถ้วยพระราชทาน ปี พ.ศ. 2560 
รายการแข่งขันฟุตบอลภูพานราชนิเวศน์ ครั้งที่ 36 เข้าร่วมทัพสังกัดจังหวัดร้อยเอ็ด เป็นโค้ชและผู้เล่น ได้สร้างผลงานพาทีมจังหวัดร้อยเอ็ดได้รับรางวัลรองชนะเลิศอันดับ 1
ความสำเร็จ > สโมสร

ลีกภูมิภาค ดิวิชัน 2: 2556
ลีกภูมิภาค ดิวิชัน 2: 2558
ลีกภูมิภาคโซนภาคตะวันออกเฉียงเหนือ (รองชนะเลิศ) :2558